Kaartjie is toe grootste geskenk vir bedelaarsArgieffoto (Foto: Michal Husák/Pixabay) Vier hawelose mense het nooit kon dink watter geskenk vir hulle opgesluit lê toe ŉ goedhartige persoon vir hulle ŉ krapkaartjie gegee het nie. Die Franse lotery-operateur FDJ het Dinsdag gesê die vier mans, in hul 30’s, het buite ŉ loterywinkel in Brest in Frankryk staan en bedel toe ŉ klant vir hulle ŉ krapkaartjie gegee het wat hy vir €1 gekoop het. “Dit was ŉ groot verrassing toe hulle die kaartjie krap en op €50 000 (meer as R975 000) afkom,” het FDJ in ŉ verklaring gesê. Die vier mans het die meevallertjie gelykop tussen mekaar verdeel. Hulle het glo nie dadelik ŉ plan gehad vir die geld nie.